
Parlamentul European,
–	având în vedere proiectul de decizie a Consiliului (16005/2023),
–	având în vedere protocolul de modificare a Acordului dintre Uniunea Europeană și Japonia pentru un parteneriat economic (16006/2023),
–	având în vedere cererea de aprobare prezentată de Consiliu în conformitate cu articolul 207 alineatul (4) primul paragraf și articolul 218 alineatul (6) al doilea paragraf litera (a) punctul (v) din Tratatul privind funcționarea Uniunii Europene (C9‑0018/2024),
–	având în vedere articolul 105 alineatele (1) și (4) și articolul 114 alineatul (7) din Regulamentul său de procedură, 
–	având în vedere recomandarea Comisiei pentru comerț internațional (A9-0081/2024),
1.	aprobă încheierea protocolului;
2.	încredințează Președintei sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și ale Japoniei. 

